Ο **Καρλ Χάινς Ρουμενίγκε** (γερμανικά: *Karl-Heinz Rummenigge*, γεννήθηκε 25 Σεπτεμβρίου 1955) είναι Γερμανός πρώην διεθνής ποδοσφαιριστής, που γνώρισε μεγάλες επιτυχίες, κυρίως αγωνιζόμενος με την Μπάγερν Μονάχου. Με την εθνική ομάδα της Δυτικής Γερμανίας κατέκτησε το Ευρωπαϊκό Πρωτάθλημα Ποδοσφαίρου 1980. Θεωρούμενος ως ένας από τους καλύτερους επιθετικούς όλων των εποχών, το 1999 ψηφίστηκε 35ος καλύτερος ποδοσφαιριστής του 20ού αιώνα στις εκλογές της IFFHS. Το Μάρτιο του 2004 επιλέχθηκε από τον Πελέ στη λίστα FIFA 100, ως ένας από τους 125 σπουδαιότερους εν ζωή ποδοσφαιριστές.

Βιογραφία
---------

Γεννήθηκε στις 25 Σεπτεμβρίου του 1955 στο Λίπσταντ της Βόρειας Ρηνανίας-Βεστφαλίας. Αρχικά αγωνίστηκε με την ερασιτεχνική ομάδα της πόλης του Μπορούσια Λίπσταντ και σύντομα το ταλέντο του άρχισε να ξεχωρίζει. Ο πατέρας του ήταν ποδοσφαιριστής της ομάδας και οδήγησε τους τρεις γιούς του στο άθλημα. 

### Καριέρα σε συλλόγους

Το 1974 εντάχθηκε στη Μπάγερν Μονάχου. Ο Ρουμενίγκε αγωνιζόμενος ως επιθετικός, συνήθως πλάγιος αριστερός, ήταν πλήρης, με πολύ καλή τεχνική κατάρτιση, διεισδυτική ικανότητα, ευθύβολα δυνατό σουτ και χαρακτηριστική δυνατότητα συνεργασίας. Όμως η καθιέρωση έγινε σταδιακά καθώς η ομάδα διέθετε ισχυρή επιθετική γραμμή και ήταν επιτυχημένη σε παγκόσμιο επίπεδο. Ήταν μέλος των ομάδων που κέρδισαν το Κύπελλο Πρωταθλητριών Ευρώπης το 1975 και το 1976 αλλά δεν είχε συμμετοχή στους τελικούς αγωνιζόμενος στη δεύτερη διοργάνωση έως τους ημιτελικούς.

Τα χρόνια 1977–79 η Μπάγερν γνώρισε σημαντική αποδυνάμωση με την φυγή των κορυφαίων παικτών της Φραντς Μπεκενμπάουερ και Γκερντ Μίλερ. Η επιστροφή του Πάουλ Μπράιτνερ και η άνοδος του Ρουμενίγκε ξαναέφεραν στο προσκήνιο την ομάδα που είχε κατρακυλήσει στην 12η θέση του πρωταθλήματος το 1978. Την περίοδο 1979–80 κέρδισε το πρώτο του πρωτάθλημα με το σύλλογο, ο ίδιος δε πέτυχε 26 τέρματα και χρίστηκε για πρώτη φορά πρώτος σκόρερ στην Μπουντεσλίγκα, επίτευγμα που επανέλαβε το 1981 και το 1984 με 29 και 26 γκολ αντίστοιχα. Με την ομάδα της Βαυαρίας κατέκτησε το Διηπειρωτικό Κύπελλο το 1976, το Κύπελλο Πρωταθλητριών Ομάδων Ευρώπης καθώς και δύο πρωταθλήματα και ισάριθμα Κύπελλα Δυτικής Γερμανίας.

Το 1980 κέρδισε τον τίτλο του "Ποδοσφαιριστή της χρονιάς" στη Γερμανία, ενώ ήταν πρώτος σκόρερ του Κυπέλλου Πρωταθλητριών τη χρονιά 1980–81. Δύο φορές του απονεμήθηκε ο τίτλος του Ευρωπαίου Ποδοσφαιριστή της Χρονιάς (Χρυσή Μπάλα), το 1980 και το 1981. Μια ακόμη φορά κατετάγη δεύτερος (1979).

Το 1984 αποκτήθηκε από την Ίντερ αντί του ποσού ρεκόρ των 5,7 εκατομμυρίων ευρώ. Ωστόσο η καριέρα του στην Ιταλία επισκιάστηκε από προβλήματα τραυματισμών και ο Ρουμενίγκε, παρά τα 42 τέρματα σε 107 αγώνες που σημείωσε, δεν κατάφερε να πλησιάσει την απόδοση που είχε στο Μόναχο. Μετά τη λήξη του συμβολαίου του στην ομάδα του Μιλάνου, αγωνίστηκε για δύο χρονιές στην ελβετική Σερβέτ, με την οποία το 1989 αναδείχτηκε πρώτος σκόρερ του ελβετικού πρωταθλήματος με 24 τέρματα, καθώς και καλύτερος ξένος παίκτης του πρωταθλήματος. Έτσι έκλεισε την καριέρα του σε ηλικία 34 ετών.

### Εθνική ομάδα

Με την εθνική ομάδα της χώρας του έκανε το ντεμπούτο στις 10 Ιουνίου 1976 σε αγώνα με την Ουαλία που έληξε με νίκη της Δυτικής Γερμανίας με 2–0. Συμμετείχε στα τελικά των Παγκοσμίων Κυπέλλων του 1978, του 1982 και του 1986. Το 1978 σημείωσε τρία γκολ στη διοργάνωση που δεν ήταν αρκετά για να προχωρήσει η τότε παγκόσμια πρωταθλήτρια στα ημιτελικά. Το ένα τέρμα ήταν στη ντροπιαστική για τους Γερμανούς ήττα από την Αυστρία με 3–2.

Το 1982 και 1986 η χώρα του ήταν φιναλίστ της διοργάνωσης, ο ίδιος αρχηγός αλλά η ομάδα του έδειξε τις αμυντικές της αδυναμίες δεχόμενη τρία τέρματα σε κάθε ένα από τους δύο τελικούς. Ο ίδιος είχε πολύ καλή απόδοση το 1982 σημειώνοντας 5 γκολ μεταξύ των οποίων και ένα χατ τρικ με αντίπαλο τη Χιλή, ψηφίστηκε δε στην καλύτερη ομάδα της διοργάνωσης και τρίτος καλύτερος παίκτης. Η Δυτική Γερμανία φάνηκε και τυχερή στον ημιτελικό απέναντι στη Γαλλία στον αγώνα που έγινε στις 8 Ιουλίου του 1982, στο «Σάντσεθ Πιθχουάν» της Σεβίλλης και κάτω από υψηλή ζέστη και υγρασία, καθώς οι δύο αντίπαλοι πρόσφεραν απλόχερα ποδοσφαιρικό (και όχι μόνο) θέαμα, σε έναν από τους πιο συναρπαστικούς αγώνες στην ιστορία των Παγκοσμίων Κυπέλλων. Η παρέα του Μισέλ Πλατινί προηγήθηκε 3–1 στην παράταση, άγγιζε με τα ακροδάκτυλα την πρόκριση στον μεγάλο τελικό, αλλά οι Γερμανοί επιβεβαίωσαν πόσο μαχητικοί είναι, μείωσαν σε 3–2 με ένα γκολ του Ρουμενίγκε και μετά ισοφάρισαν και στα πέναλτι, πήραν το εισιτήριο με 5–4, με τον Τόνι Σούμαχερ να αποκρούει δύο πέναλτι. Το Σουμάχερ, βέβαια, ο οποίος δεν θα έπρεπε να βρίσκεται στον αγωνιστικό χώρο, εξαιτίας μιας επικίνδυνης εξόδου - καρατιάς εις βάρος του Γάλλου Μπατιστόν.

Ο Ρουμενίγκε ήταν δεύτερος σκόρερ της διοργάνωσης πίσω από τον Πάολο Ρόσι. Το 1986 ήταν τραυματίας, έπαιξε μόνο δύο αγώνες με τον ένα να είναι ο τελικός μειώνοντας σε 2–1 απέναντι στην Αργεντινή, η οποία όμως κατέκτησε τελικά το τρόπαιο.

Σε προσπάθειά του από τον τελικό του Παγκοσμίου Κυπέλλου του 1986
Ο Ρουμενίγκε συμμετείχε με την εθνική ομάδα της χώρας του σε δύο Ευρωπαϊκά Πρωταθλήματα, κατακτώντας αυτό του 1980, όπου η Δυτική Γερμανία κατέβαλε στον τελικό την ομάδα του Βελγίου με 2–1, ενώ ο ίδιος έδωσε την τελική πάσα (ασίστ) για το νικητήριο γκολ. Στη διοργάνωση του 1984 η γερμανική ομάδα αποκλείστηκε στην φάση των ομίλων. Συνολικά ο Ρουμενίγκε αγωνίστηκε με τη φανέλα της εθνικής 95 φορές μεταξύ 1976 και 1986, πετυχαίνοντας 45 τέρματα. Είναι ο 5ος καλύτερος σκόρερ στην ιστορία του γερμανικής εθνικής ομάδας ποδοσφαίρου, συμπεριλαμβανομένων και των Ανατολικογερμανών παικτών.

### Μετά το ποδόσφαιρο

Από το 1990 έως το 1994 ο Ρουμενίγκε εργάστηκε στην τηλεόραση συμμετέχοντας σε σχολιασμούς αγώνων. Το 1991 έγινε αντιπρόεδρος της Μπάγερν Μονάχου μαζί με τον Φραντς Μπεκενμπάουερ, θέση που κράτησε ως το 2002, οπότε ανέλαβε επικεφαλής της Εκτελεστικής Επιτροπής του συλλόγου.

Στις 21 Ιανουαρίου 2008, ο Ρουμενίγκε ανέλαβε τα καθήκοντα του πρώτου προέδρου της Ομοσπονδίας Ευρωπαϊκών Συλλόγων (ECA), τη οποία κατείχε μέχρι τις 4 Σεπτεμβρίου 2017.

Τα αδέρφια του Βόλφγκανγκ (\*1951) και Μίχαελ (\*1964) ήταν επίσης ποδοσφαιριστές. Ο πρώτος είχε την μικρότερη επιτυχία, φτάνοντας πάντως να αγωνιστεί στην δεύτερη κατηγορία, ενώ ο δεύτερος αγωνίστηκε στην Μπάγερν Μονάχου και στην Μπορούσια Ντόρτμουντ, ενώ υπήρξε και διεθνής.

Στατιστική - Τίτλοι
-------------------

| Περίοδος | Σύλλογος | Αγώνες/Τέρματα | Τίτλοι | Συμμετοχές / Τέρματα |
| --- | --- | --- | --- | --- |
| 1963–74 | Μπορούσια Λίπσταντ |  |  |  |
| 1974–84 | Μπάγερν Μονάχου | 310 / 162 | Διηπειρωτικό Κύπελλο: 1976Κύπελλο Πρωταθλητριών Ομάδων Ευρώπης: 1975, 1976Πρωτάθλημα ποδοσφαίρου Γερμανίας: 1980, 1981Κύπελλο Γερμανίας: 1982, 1984 | 78 / 40 |
| 1984–87 | Ίντερ | 64 / 24 |  | 17 / 5 |
| 1987–89 | Σερβέτ Γενεύης | 50 / 34 |  | - |
| 1976–86 | Εθνική Γερμανίας | 95 / 45 | Ευρωπαϊκό Πρωτάθλημα: 1980 | 95 / 45 |
| Επίσης: | 2ος στο Παγκόσμιο κύπελλο: 1982, 1986. Φιναλίστ στο Κύπελλο Πρωταθλητριών Ομάδων Ευρώπης: 1982
, |
| Ατομικές διακρίσεις |
| 1980 | Πρώτος σκόρερ στην Μπούντεσλιγκα | 26 γκολ |
| 1981 | Πρώτος σκόρερ στην Μπούντεσλιγκα | 29 γκολ |
| 1984 | Πρώτος σκόρερ στην Μπούντεσλιγκα | 26 γκολ |
| 1989 | Πρώτος σκόρερ στο ελβετικό πρωτάθλημα | 24 γκολ |
| 1980 | Γερμανός ποδοσφαιριστής της χρονιάς |
| 1980 | Ευρωπαίος ποδοσφαιριστής της χρονιάς |
| 1981 | Ευρωπαίος ποδοσφαιριστής της χρονιάς |

Παραπομπές
----------

1. ↑  «World Soccer : Greatest XI». Ανακτήθηκε στις 17 Ιουλίου 2020.
2. ↑  «Ranking the Top 60 Strikers of All Time». Ανακτήθηκε στις 1 Νοεμβρίου 2021.
3. ↑  «Les 100 meilleurs joueurs de football de tous les temps». Ανακτήθηκε στις 18 Οκτωβρίου 2020.
4. ↑  «IFFHS Century Elections». Ανακτήθηκε στις 16 Απριλίου 2020.
5. ↑  «The Guardian : The FIFA 100». Ανακτήθηκε στις 26 Ιουλίου 2020.
6. 1 2  «FC BAYERN : Karl-Heinz Rummenigge». Ανακτήθηκε στις 1 Νοεμβρίου 2021.
7. 1 2  «Ρουμενίγκε: Τα έχει όλα και συμφέρει!». Ανακτήθηκε στις 29 Ιουλίου 2020.
8. ↑  «Best-Ever Stars in Football History». Ανακτήθηκε στις 2 Αυγούστου 2020.
9. 1 2 3  «UN BALLON D'OR AU SERVETTE ! KARL-HEINZ RUMMENIGGE EST GRENAT». Ανακτήθηκε στις 27 Ιουλίου 2020.
10. ↑  «*FRANCE FOOTBALL* : KARL-HEINZ RUMMENIGGE». Αρχειοθετήθηκε από το πρωτότυπο στις 28 Ιουλίου 2020. Ανακτήθηκε στις 28 Ιουλίου 2020.
11. ↑  «Champions Cup/Champions League Topscorers». Ανακτήθηκε στις 31 Ιουλίου 2020.
12. ↑  «Every Ballon d'Or winner: A complete list of every men's player to have won the award». Αρχειοθετήθηκε από το πρωτότυπο στις 23 Ιανουαρίου 2023. Ανακτήθηκε στις 23 Ιανουαρίου 2023.
13. ↑  «European Footballer of the Year ("Ballon d'Or") 1979». Ανακτήθηκε στις 27 Ιουλίου 2020.
14. ↑  Schulze-Marmeling, Dietrich (2003). *Die Bayern. Die Geschichte des deutschen Rekordmeisters* (στα Γερμανικά). Die Werkstatt. σελ. 637. ISBN 389533426X.
15. ↑  «Best Players of the 1980s». Αρχειοθετήθηκε από το πρωτότυπο στις 24 Οκτωβρίου 2023. Ανακτήθηκε στις 24 Οκτωβρίου 2023.
16. 1 2  «Karl-Heinz Rummenigge - Goals in International Matches». Ανακτήθηκε στις 27 Ιουλίου 2020.
17. ↑  «Fußball WM 1978 ? Das 3:2 von Cordoba und Weltmeister Argentinian». Αρχειοθετήθηκε από το πρωτότυπο στις 20 Αυγούστου 2011. Ανακτήθηκε στις 30 Μαΐου 2020. CS1 maint: Unfit url (link)
18. ↑  «Ο μεγάλος χαμένος Καρλ-Χάινζ Ρουμενίνγκε». Ανακτήθηκε στις 25 Μαρτίου 2021.
19. ↑  «The World Cup's top 100 footballers of all time – interactive». Ανακτήθηκε στις 30 Ιουνίου 2020.
20. ↑  «World Football: The 100 Greatest World Cup Players of All Time». Ανακτήθηκε στις 1 Νοεμβρίου 2021.
21. ↑  «FIFA World Cup All Star teams». Αρχειοθετήθηκε από το πρωτότυπο στις 30 Ιουνίου 2016. Ανακτήθηκε στις 27 Μαΐου 2020. CS1 maint: Unfit url (link)
22. ↑  «Τα 50 κορυφαία ματς όλων των εποχών (32): Δυτική Γερμανία – Γαλλία 3-3 (5-4 πέν.) (1982)». Ανακτήθηκε στις 28 Ιουλίου 2020.
23. ↑  «FRANCE FOOTBALL : Karl-Heinz Rummenigge (Allemagne), nouvel épisode de nos 100 joueurs qui ont marqué l'histoire de la Coupe du monde». Ανακτήθηκε στις 16 Νοεμβρίου 2020.
24. ↑  «World Cup 1982 : Topscorers». Ανακτήθηκε στις 27 Ιουλίου 2020.
25. ↑  «From the Vault: a brief history of Argentina v Germany at the World Cup». Ανακτήθηκε στις 27 Ιουλίου 2020.
26. ↑  «Καρλ Χάινς Ρουμενίγκε. Ο "σούπερ σταρ" της Γερμανίας, που έπαιξε και έχασε δύο τελικούς Μουντιάλ». Ανακτήθηκε στις 22 Αυγούστου 2022.
27. ↑  «Karl-Heinz Rummenigge steps down as European Club Association chairman». Ανακτήθηκε στις 31 Ιουλίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Καρλ Χάινς Ρουμενίγκε στη FIFA (αρχειοθετημένος) (Αγγλικά)Edit on Wikidata

* Καρλ Χάινς Ρουμενίγκε στην UEFA (Αγγλικά)Edit on Wikidata

* Καρλ Χάινς Ρουμενίγκε's προφίλ παίκτη στο National-Football-Teams.comEdit on Wikidata

* Καρλ Χάινς Ρουμενίγκε στην IMDb (Αγγλικά)Edit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρλ Χάινς Ρουμενίγκε** |

* Καρλ-Χάινς Ρουμενίγκε: Ο Βασιλιάς Κάλε
* Ο Ρουμενίγκε στο FCB.de
* Ο ποδοσφαιριστής στο soccer-europe.com


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
FIFA 100 |
| --- |
|  |
| UEFA | 
* Ανρί
* Β. βαν ντερ Κέρκοφ
* Ρ. βαν ντερ Κέρκοφ
* βαν Μπάστεν
* Βαν Ντερ Ελστ
* βαν Νίστελροϊ
* Βιεϊρά
* Βιέρι
* Γκούλιτ
* Εμρέ
* Εουσέμπιο
* Ζέελερ
* Ζέεντορφ
* Ζιντάν
* Καν
* Καντονά
* Κέλεμανς
* Κίγκαν
* Κιν
* Κλάιφερτ
* Κλίνσμαν
* Κοπά
* Κρόιφ
* Μ. Λάουντρουπ
* Μπ. Λάουντρουπ
* Λίνεκερ
* Λουίς Ενρίκε
* Μάγιερ
* Μάζοπουστ
* Μαλντίνι
* Μπάλακ
* Μπανκς
* Μπαρέζι
* Μπάτζιο
* Μπεκενμπάουερ
* Μπέκαμ
* Μπέκραμπ
* Μπέργκομι
* Μπεστ
* Μπόνιεκ
* Μπονιπέρτι
* Μπράιτνερ
* Μπουτραγκένιο
* Μπουφόν
* Ματέους
* Μύλερ
* Νέντβεντ
* Νέσκενς
* Νέστα
* Ντάβιντς
* Νταλγκλίς
* Ντασαέφ
* Ντελ Πιέρο
* Ντεσαϊγί
* Ντεσάν
* Όουεν
* Παπέν
* Πιρές
* Πλατινί
* Πούσκας
* Πφαφ
* Ραούλ
* Ρένσενμπρινκ
* Ράικαρτ
* Ριβέρα
* Σμάιχελ
* Ρόσι
* Ρούι Κόστα
* Ρουμενίγκε
* Ρουστού
* Σεβτσένκο
* Σίρερ
* Σούκερ
* Στόιτσκοφ
* Τζοφ
* Τόττι
* Τουράμ
* Τρεζόρ
* Τρεζεγκέ
* Τσάρλτον
* Φακέτι
* Φίγκο
* Φονταίν
* Χάτζι
 |
|  |
| CONMEBOL | 
* Βαλντεράμα
* Βερόν
* Ζαμοράνο
* Ζανέττι
* Ζίκο
* Κάρλος Αλμπέρτο Τόρες
* Καφού
* Κέμπες
* Κουμπίγιας
* Κρέσπο
* Μαραντόνα
* Μπατιστούτα
* Νίλτον Σάντος
* Ντι Στέφανο
* Πασαρέλα
* Πελέ
* Ριβάλντο
* Ριβελίνο
* Ρομπέρτο Κάρλος
* Ρομάριο
* Ρομερίτο
* Ροναλντίνιο
* Ρονάλντο
* Σαβιόλα
* Τζαλμά Σάντος
* Σιβόρι
* Σόκρατες
* Τζούνιορ
* Φαλκάο
* Φιγκερόα
* Φραντσεσκόλι
 |
|  |
| CAF | 
* Αντέμπι Πελέ
* Γουεά
* Ντιούφ
* Μιλά
* Οκότσα
 |
|  |
| CONCACAF | 
* Έικερς
* Σάντσες
* Χαμ
 |
|  |
| AFC | 
* Νακάτα
* Χονγκ
 |

 |

|  |  |  |  |
| --- | --- | --- | --- |
| 

| π • σ • ε
Ευρωπαϊκό πρωτάθλημα ποδοσφαίρου - Πολυτιμότερος παίκτης |
| --- |
|  |
| 
* 1980: Καρλ-Χάιντς Ρούμενιγκε
* 1984: Μισέλ Πλατινί
* 1988: Μάρκο φαν Μπάστεν
* 1992: Πέτερ Σμάιχελ
* 1996: Ματίας Ζάμμερ
* 2000: Ζινεντίν Ζιντάν
* 2004: Θοδωρής Ζαγοράκης
* 2008: Τσάβι Ερνάντεθ
* 2012: Αντρές Ινιέστα
* 2016: Αντουάν Γκριεζμάν
* 2020: Τζανλουίτζι Ντοναρούμα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85589531
* ISNI: 0000 0001 1681 447X
* GND: 118604120
* NKC: xx0045891
* BNE: XX4609132

 |

 |